Ansamblowcy koncertuja
Budyšin. Serbski ludowy ansambl pokazuje kónc tydźenja dohromady štyri rozdźělne programy w Hornjej Łužicy. Dźensa w 19.30 hodź. předstaji jeho smyčkowy kwartet na cyrkwinskej žurli Ochranowskeje bratrowskeje wosady pod hesłom „Štyri na raz“ twórby mjez druhim Leopolda Schefera a Helmuta Fryče. Jutře, sobotu, w 10.45 a 12 hodź. rěka na Rěčičanskim Erlichtec dworje „Dudy a přećeljo“. Handrij Henčl a wjacori kolegojo-instrumentalisća prezentuja njewšědne kompozicije za drje najtradicionalniši serbski hudźbny nastroj kaž tež za fujaru, fujawu (Alphorn), huslički a gitaru. Njedźelu w 17 hodź. wuhotuje SLA nazymski chórowy koncert „Ha, lisćička, łopjenka padaja“ w Chwačanskej cyrkwi. Spěwarki a spěwarjo zanjesu pod nawodom Tvrtka Karlovića twórby na přikład Jurja Winarja, Johannesa Brahmsa a Feliksa Brojerja. Zastupne lisćiki skazać móžeće pod knihować abo móžeće sej je při wječornej kasy kupić.
Na oktoberski swjedźeń
ron_Latn szl_Latn szl_Latn